Gözqamaşdırıcı (Marvel Comics)

**Gözqamaşdırıcı** () — ABŞ komiks nəşriyyatı Marvel Comics tərəfindən yaradılmış personaj. Daha çox İks-adamlar komandası ilə tanınır. İlk dəfə 1980-ci ilin fevralında *"Əsrarəngiz İks-adamlar"* komiksinin 130-cu sayında görünmüşdür.

Gözqamaşdırıcı bir mutantdır. Əsas qabiliyyəti səsi işığa çevirməkdir.

Gözqamaşdırıcı həmçinin bir müğənnidir, diskotekalarda rok üslubunda mahnılar ifa etmişdir. Gözqamaşdırıcı 1980-ci illərdə 42 buraxışılı nəşr olunmuş *"Gözqamaşdırıcı"*, *"Gözqamaşdırıcı: Film"* Marvel qrafik romanında, 4 sayı nəşr olunmuş *"Gözəllik və Vəhşi heyvan"* komiksində yer almışdır. İks-adamlar və Ekskalibur komandalarının üzvü olmuşdur.

## Nəşr olunma tarixi

İlk əvvəllər personaj Disko kraliçası adlanırdı və gücü insanlara həqiqəti söyləməyi məcbur etmək idi. Personaj ilk əvvəl *"Əsrarəngiz İks-adamlar"* komiksinin 130-cu buraxılışında peyda olmuşdur. Daha sonra 1981-1985-ci illərdə *"Gözqamaşdırıcı"* adında ayrıca komiks seriyası nəşr olunmuşdur. Bu komiksdə Hörümçək-adam, Məşəl-adam, Doktor Dum, Qalaktus, Halk kimi personajlar da görünmüşdür. Gözqamaşdırıcı həm də *"Qisasçılar"* komiksində görünmüşdür.

## Bioqrafiya

Əsl adı Elison Blerdir. Nyu Yorkun Qardendeyl adlı hissəsində Karter və Katerina Blerin qızı kimi anadan olur. Mutant gücləri özünü məktəbdə oxuyarkən göstərir. Müğənniliyə can atan Elison məktəbdəki bir dans şousunda iştirak etməyə könüllü olur, gücləri ilk dəfə peyda olur. Tədbirdə iştirak edənlər bunun sadəcə effekt olduğunu zənn edir. Amma Elison daha sonra güclərini açıqlayacaqdır.

Elison özünə *"Gözqamaşdırıcı"* adını alır, musiqi dünyasına atılıb güclərindən səhnədə performansını artırmaq üçün istifadə edir. Çıxış etdiyi şouların birində İks-adamlar ilə Cəhənnəm Atəşi Klubu çarpışır və Gözqamaşdırıcı ilk dəfə İks-adamlar komandası ilə tanış olur. Şousunun kəsilməsindən hirslənən Gözqamaşdırıcı qəzəblə Cəhənnəm Atəşi Klubunun üzvlərinin üzərinə hücum çəkmiş, istəmədən bəzilərini katatonik edir. Daha sonra Gözqamaşdırıcı İks-adamlara Kitti Praydı axtarmağa kömək edir. Gözqamaşdırıcı disko həyatının daha həyəcanverici, İks-adamlarla isə uzağa getməyəcəyinə qərar verir, buna görə də komandaya qoşulmaq təklifini geri çevirir.

Gözqamaşdırıcı mutant güclərini yaxınlarından başqa hər kəsdən gizlədir. Lakin Marvel dünyasında müxtəlif personajlarla rastlaşdıqca super cinayətkarlara qarşı güclərindən istifadə etməli olur. Bir hadisədə Hörümçək-adam ilə qarşılaşır, Laytmaster ilə döyüşməli olur. Daha sonra Cadugər, Doktor Dum, Əmici adam və Kabus ilə döyüşür. Qısa müddət Göy qalxanla müttəfiq olur, İks-adamlar və Hörümçək-qadına ağılsız Kolibanı dəff etməyə kömək edir. Halka döyüşlərin birində qalib gəlir, ağlını itirmiş Rouq ilə uzun döyüşə girir. Bu dövrdə Arxanqel ilə romantik münasibətləri başlayır. Qalaktusla rastlaşır. Qalaktus onun gücünə əhəmiyyət vermir. Ona öz kosmik enerjisinin bir hissəsini verir, əvəzində Gözqamaşdırıcı xəbərçisi Terraksı geri qaytarır. Bu zaman İks-adamların təklifini yenidən dəyərləndirib komandanın üzvü olur.

## Reaksiya
2009-cu ilin avqustunda *"Time"* jurnalı Gözqamaşdırıcını *"Top 100 ən qeyri-adi Marvel Comics"* personajı siyahısında göstərmişdir.

2011-ci ildə isə *"Comics Buyer's Guide"* jurnalının *"Ən cazibədar 100 qadın komiks personajı"* siyahısında 83-cü yerdə göstərilmişdir.

## Digər mediada

### Filmlər
İndiyə qədər 20th Century Fox tərəfindən çəkilmiş *"İks-adamlar"* seriyasının heç bir filmində Gözqamaşdırıcı yer almamaqla yanaşı, heç kameo görüntüsü yayınlanmamış, filmə çəkilmə planı belə olmamışdır. Sadəcə 1980-ci illərdə ssenari müəllifi baş rolda Bo Derekin oynayacağı ayrıca *"Gözqamaşdırıcı"* filmi üçün ssenari yazmaq istəmişdir. Amma bu fikrindən daşınaraq *"Tarzan, Meymun-adam"* filmi üçün ssenari yazmışdır.

### Televiziya

### Video oyunlar

## İstinadlar

## Xarici keçidlər
* 
* ''Gözqamaşdırıcı'' Series Synopsis, William George Ferguson
* UncannyXmen.net
* 
* Gözqamaşdırıcının debütü